Τα σύνορα της αγάπης

Τα σύνορα της αγάπης είναι ο ελληνικός τίτλος της τουρκικής τηλεοπτικής σειράς «Yabancı Damat» που μεταφράζεται ως «Ξένος Γαμπρός». Η σειρά περιγράφει τον έρωτα ανάμεσα σε έναν Έλληνα και μία Τουρκάλα, και τα προβλήματα που δημιουργούνται στη σχέση τους εξαιτίας των συγγενών τους.

 Η Ναζλί Μπακλαβατζίογλου, κόρη του πιο επιτυχημένου μπακλαβατζή της επαρχειακής πόλης Γκαζιάντεπ στη Νότια Τουρκία, έχει μόλις επιστρέψει στο πατρικό της μετά από τις σπουδές της στην Άγκυρα. Επαναστάτρια από τη φύση της, δεν δέχεται να παντρευτεί τον Καντίρ, γιο του οικογενειακού φίλου του πατέρα της Οκές, που ο πατέρας της Καχραμάν της προξενεύει και έτσι παίρνει την απόφαση να το σκάσει από το σπίτι της. Πηγαίνει στην πόλη Μπόντρουμ, που βρίσκεται ακριβώς απέναντι από τη Σύμη, και φιλοξενείται από μια φίλη της από το πανεπιστήμιο. Το πρώτο κιόλας βράδυ της παραμονής της στο Μπόντρουμ γνωρίζει τον Νίκο, γιο ενός πασίγνωστου Έλληνα επιχειρηματία σε ένα μπαρ. Αν και αρχικά οι δυο τους έρχονται σε σύγκρουση όταν εκείνος αποκαλύπτει την καταγωγή του, την επόμενη μέρα ξανασυναντιούνται, όταν κλέφτες παίρνουν την τσάντα της Ναζλί και ο Νίκος, που κατά τύχη βρίσκεται στο σημείο του συμβάντος τη βοηθάει. Η Ναζλί, κουρασμένη από μια δύσκολη μέρα, αποκοιμάται στο ιδιωτικό σκάφος του Νίκου, χωρίς εκείνος να το γνωρίζει. Όταν ξυπνάει, αντιλαμβάνεται πως βρίσκεται στην άλλη πλευρά του Αιγαίου, στη νησί της Σύμης. Ο Νίκος και η Ναζλί θα περάσουν ευχάριστες αλλά και δύσκολες στιγμές στο ελληνικό νησί και θα ερωτευτούν ο ένας τον άλλο. Οι οικογένειες τους όμως, και ιδιαίτερα οι παππούδες τους, δεν θα πάρουν με καλό μάτι αυτόν τον δεσμό και θα κάνουν τα πάντα για να τους χωρίσουν... Στους επόμενους δύο κύκλους της σειράς παρακολουθούμε τη ζωή του Νίκου και της Ναζλί ως παντρεμένο ζευγάρι πλέον, που έχουν αποκτήσει και δύο παιδιά. Οι ελληνοτουρκικές κόντρες ανάμεσα στις οικογένειες του ζεύγους δεν σταματάνε ούτε μετά το γάμο, καθώς πλέον τα προβλήματα που προκύπτουν αφορούν τα ονόματα και τη θρησκεία των εγγονών, ενώ παράλληλα η γιαγιά Ευταλία και ο παππούς Μεμίκ επιβεβαιώνουν πως τα ετερώνυμα έλκονται, αφού καταλήγουν και αυτοί ανδρόγυνο. Παράλληλα τρίτα πρόσωπα μπαίνουν στη ζωή του Νίκου και της Ναζλί, προκαλώντας παρεξηγήσεις που τους φέρνουν πολλές φορές στα πρόθυρα του χωρισμού. Ερντάλ Οζγιαγτζιλάρ (Καχραμάν) Σουμρού Γιαβρουτζούκ (Φεριντέ) Νεχίρ Ερντογάν (Ναζλί) Οζγκούρ Τσεβίκ (Νίκος) Ιλκέρ Ακσούμ (Ρουσέν) Μπινούρ Καγιά (Ναζιρέ) Αρίφ Ερκίν Γκιουζελμπεϊογλού (παππούς Μεμίκ) Ενγκίν Ακγιουρέκ (Καντίρ) Σεράι Γκιοζλέρ (Χεριγιέ) Σινασί Γιουρτσεβέν (Χαμίτ) Ζεκί Αλάσια (Οκές) Αϊλά Καρατζά (Ελένη) Γκιουζίν Αλκάν (Ντονέ) Ονούρ Σαϊλάκ (Ιχσάν) Ναταλία Δουσσοπούλου (Άννα) Μαζλούμ Κιπέρ (Σταύρος) Νιλγκιούν Μπελγκιούν (Κατίνα) Αχμέτ Ουζ (Χικμέτ) Οζάν Ουγουρλού (Μουσταφατζάν) Τουλίν Οράλ (γιαγιά Ευθαλία) Γιλμάζ Γκρουντά (μαστρο-Τζελαγίρ) Κατερίνα Μουτσάτσου (Στέλλα) Εγκέ Ούσλου (Εγκέ) Ναζλί Τοσούνογλου (Ραμπιά) Ασλί Αταϊλάρ (Αϊσέλ) Νουρ Τουζούν (Ζεϊνέπ) Γιουσρά Γκεγίκ (Μελίς) Σελίμ Γκιουρατά (ψεύτικος Παπάς) Μπινάζ Εργκίν (Ικραμιγιέ) Γελίζ Ακκαγιά (Εσρά Ακμάν) Στη σειρά ακούγονται τα εξής τραγούδια: Απέναντι Ακτές (Μουσική Τίτλων) - Γκιοκχάν Κιρντάρ (2:18) Μην με πιέζεις στην κοιλάδα μου - Γκιοκχάν Κιρντάρ (4:20) Μια γυναίκα - Γκιοκχάν Κιρντάρ (2:34) Φαϊτόν - Γκιοκχάν Κιρντάρ (4:46) Ο Αέρας - Γκιοκχάν Κιρντάρ (5:00) Για την ειρήνη - Γκιοκχάν Κιρντάρ (3:37) Περιέργως - Γκιοκχάν Κιρντάρ (1:48) Αναπνοή - Γκιοκχάν Κιρντάρ (1:27) Πιάνο - Γκιοκχάν Κιρντάρ (3:11) Απέναντι Ακτές (Διασκευή μουσικής τίτλων) - Γκιοκχάν Κιρντάρ (2:09) Η σειρά ξεκίνησε να προβάλλεται στην Ελλάδα στις 11 Ιουλίου 2005 από τον τηλεοπτικό σταθμό Mega Channel, σημειώνοντας ποσοστό τηλεθέασης 31,7%. Το τελευταίο επεισόδιο (Επεισόδιο 106) προβλήθηκε στις 5 Ιουλίου 2008, σημειώνοντας ποσοστό τηλεθέασης 31,8%. Το μεγαλύτερο ποσοστό τηλεθέασης ήταν το 58,4% στις 25 Αυγούστου 2005 (Επεισόδιο 33) Ανεπίσημη ιστοσελίδα στην τουρκική και αγγλική για τις προβολές και στις 2 πλευρές του Αιγαίου H ιστοσελίδα του Imdb για τη σειρά